Document ID: 32007D0013

KOMMISSIONENS BESLUTNING
af 22. december 2006
om tilpasning af beslutning 2002/459/EF for så vidt angår udvidelse af listen over enheder i edb-nettet Traces i forbindelse med Bulgariens og Rumæniens tiltrædelse
(meddelt under nummer K(2006) 6810)
(EØS-relevant tekst)
(2007/13/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til traktaten om Bulgariens og Rumæniens tiltrædelse, særlig artikel 4, stk. 3,
under henvisning til akten vedrørende Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
For visse retsakter, som det på grund af Bulgariens og Rumæniens tiltrædelse af Den Europæiske Union er nødvendigt at tilpasse, blev de fornødne tilpasninger ikke fastsat i tiltrædelsesakten af 2005. Det er nødvendigt at vedtage disse tilpasninger inden tiltrædelsen, så de finder anvendelse fra tiltrædelsesdatoen.
(2)
I henhold til Rådets direktiv 90/425/EØF af 26. juni 1990 om veterinærkontrol og zooteknisk kontrol i samhandelen med visse levende dyr og produkter inden for Fællesskabet med henblik på gennemførelse af det indre marked (1), særlig artikel 20, stk. 1, skal der indføres et edb-system for forbindelserne mellem medlemsstaternes veterinærmyndigheder.
(3)
Ved Kommissionens beslutning 2002/459/EF af 4. juni 2002 om fastsættelse af listen over enheder i edb-nettet »ANIMO« og om ophævelse af beslutning 2000/287/EF (2) er listen over ANIMO-systemets enheder i medlemsstaterne fastsat med angivelse af identifikationsnumre.
(4)
Kommissionens beslutning 2004/292/EF af 30. marts 2004 om anvendelse af Traces-systemet og om ændring af beslutning 92/486/EØF (3) indeholder bestemmelser om ibrugtagning af Traces-informationssystemet, som skal gøre det muligt at spore dyr og visse produkter i samhandelen inden for EU og i forbindelse med import.
(5)
For at sikre, at det edb-baserede Traces-system fungerer effektivt, bør de forskellige enheder i Bulgarien og Rumænien identificeres.
(6)
Beslutning 2002/459/EF bør ændres i overensstemmelse hermed.
(7)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilaget til beslutning 2002/459/EF ændres som angivet i bilaget til nærværende beslutning.
Artikel 2
Denne beslutning træder i kraft med forbehold af og da på datoen for ikrafttrædelsen af traktaten om Bulgariens og Rumæniens tiltrædelse.
Artikel 3
Denne beslutning er rettet til medlemsstaterne.
Udfærdiget i Bruxelles, den 22. december 2006.

Labels: 7
3
6
12
18
15